Diari Oficial de la Generalitat Valenciana


Sumari del DOGV 5872, del 17-10-2008 (2008/11275)

ORDE de 8 d'octubre de 2008, de la Conselleria d'Educació, per la qual incrementa el crèdit de l'Orde de 24 d'abril de 2008, per la qual es convoquen ajudes econòmiques destinades a l'escolarització en els centres d'Educació Infantil de primer cicle de titularitat de corporacions locals i de titularitat privada per al curs escolar 2008-2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5872

Data del DOGV
:   17-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11108


Data del document
:   08-10-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * administració local
    * educació preescolar
    * guarda de xiquets
    * ensenyament privat
    * centre d'ensenyament
    * ajuda pública

ORDE de 8 d'octubre de 2008, de la Conselleria d'Educació, per la qual incrementa el crèdit de l'Orde de 24 d'abril de 2008, per la qual es convoquen ajudes econòmiques destinades a l'escolarització en els centres d'Educació Infantil de primer cicle de titularitat de corporacions locals i de titularitat privada per al curs escolar 2008-2009. [2008/11680]  
L'Orde de 24 d'abril de 2008, per la qual es convoquen ajudes econòmiques destinades a l'escolarització en els centres d'Educació Infantil de primer cicle de titularitat de corporacions locals i de titularitat privada per al curs escolar 2008-2009 (DOCV núm. 5758, de 8 de maig) preveu un crèdit per a les dites ajudes per un import de 43.253.311 euros, per al curs escolar 2008-2009.  
Vistes les sol·licituds d'ajudes formulades pels centres per als alumnes de primer cicle escolaritzats en els esmentats centres, el crèdit previst en l'Orde de 24 d'abril de 2008 és insuficient i, en conseqüència, es considera convenient incrementar el crèdit destinat amb este fi.  
Per tot això, i en virtut de les facultats que em conferix l'article 28 de la Llei 5/1983, de 30 de desembre, del Consell, i vista la proposta de la Direcció General d'Ordenació i Centres Docents,  
ORDENE  
Únic  
Incrementar en 4.000.000 euros l'import global màxim fixat en l'apartat segon de l'Orde de 24 d'abril de 2008, per la qual es convoquen ajudes econòmiques destinades a l'escolarització en els centres d'Educació Infantil de primer cicle de titularitat de corporacions locals i de titularitat privada per al curs escolar 2008-2009.  
El crèdit global màxim per al curs escolar 2008-2009 serà de 39.558.563 euros, segons la distribució següent:  
Per als quatre primers mesos (setembre-desembre de l'any 2008) del curs escolar 2008-2009, l'import global màxim és de 23.378.638 euros. El pagament es realitzarà a càrrec de la línia de subvenció T5598000, capítol IV, de la secció, servici, centre gestor i programa 78.70.11.297.66 d'Ensenyança Primària, prevista en la Llei de Pressupostos de la Generalitat per a l'exercici 2008.  
Per als sis mesos següents (gener-juny de l'any 2009) del curs escolar 2008-2009, l'import de les ajudes serà de 37.330.058 euros i quedaran condicionades a l'existència de crèdit pressupostari suficient i adequat per a atendre-les en la corresponent Llei de Pressupostos de la Generalitat per a l'exercici 2009.   
València, 8 d'octubre de 2008  
El conseller d'Educació,  
ALEJANDRO FONT DE MORA TURÓN